May gee voorwaardelike ondersteuning vir SA se grondhervorming | Maroela Media
May gee voorwaardelike ondersteuning vir SA se grondhervorming
Grondhervorming is goed vir stabiliteit en sake in Suid-Afrika, het pres. Cyril Ramaphosa Dinsdag gesê.
Ramaphosa het die regering se gedagtes oor planne om grond sonder vergoeding te onteien, breedvoerig verduidelik tydens 'n gesprek in Kaapstad met die Britse eerste minister Theresa May en 'n afvaardiging van die Verenigde Koninkryk.
"Dit is vir ons belangrik om [grondhervorming] te bespreek, omdat dit stabiliteit sal verhoog. Ons beskou dit as 'n platform waardeur ons ook ekonomiese groei kan bevorder. Sodra hierdie belangrike hulpbron aan meer mense beskikbaar gemaak word, word dit 'n platform vir groei," het Ramaphosa gesê.
Ramaphosa het voornemende beleggers in Suid-Afrika gerusgestel dat onwettige grondgrype nie die resultaat sal wees van watter maatreëls ook al die regering instel om grondhervorming te bewerkstellig nie.
May het gesê die Verenigde Koninkryk ondersteun grondhervorming slegs op voorwaarde dat dit wettig en deur 'n demokratiese proses gedoen word.
Die Britse eerste minister se kommentaar is in skrille kontras met die Amerikaanse Donald Trump wat onlangs op Twitter geskryf het: "Die Suid-Afrikaanse regering gryp nou grond van wit boere."
May en Ramaphosa het ook Dinsdag ooreengekom om ekonomiese vennootskappe te verstewig terwyl die Verenigde Koninkryk voorberei om volgende jaar die Europese Unie te verlaat. "Die VK is een van Suid-Afrika se grootste handelsvennote met meer as £9 miljard verlede jaar en ons het ingestem dat ons moet beplan hoe ons dit in die toekoms gaan verhoog, terwyl die VK voorberei om die EU te verlaat," het May gesê.
Sy het haar doelwit benadruk dat die VK teen 2022 Afrika se grootste G7-belegger moet word. Dit begin met onderhandelings vir 'n ekonomiese vennootskapooreenkoms (EPA) met die Suid-Afrikaanse Doeane-Unie (Sacu), sy ledestate en Mosambiek, sodra die EU-SAOG se EPA nie meer op die Verenigde Koninkryk van toepassing is nie.
May en die afgevaardigdes is van voornemens om drie Afrika-lande te besoek.
grondhervorming grondonteiening Theresa May
Newzroom Afrika nou ook deel van DStv
Eskom dagvaar Trillian oor R600 miljoen
En die kolonialiste word nou met ope arms ontvang, want die belofte van rykdom wat
in sulke vrae op die land neersak word afgewag. En ek het tog 'n idee hulle sal vir haar
'n standbeeld oprig, rooi baadjie en al.
Ja die Ingelse kan jy not minder vertrou. De La Rey x 2 Sal jy die boere kom lei!!
En as dit nie wettig is nie verander ons net die grondwet om dit wettig te maak ,dankie tog Presedent Trump is nie so ruggraat loos soos die populistiese antie nie.
Grondhervorming is goed vir stabiliteit en sake in SA????????Daar word seker bedoel grondroof????????Theresa May,u ondersteun grondonteiening solank dit wettig geskied en demokraties is??????????Goeie genugtig,SA is lankal nie meer n demokratiese land nie.Anc en SAKP gebruik sy meerderheid om blankes van alles te onteien!Dit is julle Britte wat gehelp het om n Anc/SAKP regering aanbewind te bring van SA!????Nou kan mense verstaan hoekom die Britte nie vir May kan aanvaar as hul leier nie!???????????????
May, moet versigtig wees! Die Britse Regering en nie eers die Koningin is bo die reg nie, en moet nie Brixit gebruik om die Britse Ekonomie te red deur die London beurs en Britse eiendom te bekom in Suid-Afrika nie? Rex Lex Lex Rex? Die Wêreld Bank, nog die VN, soos ons regering kan die begrip tyd defineer waarop hulle kastig rentes hef nie? En waarvolgens hulle dus hulle bevolking belas nie? Dws Slawe handel? Haar King James het mos die KJV laat vertaal? En is dit nie deel van 1 Sam 8 nie? Sy sal deur haar eie wet… Lees meer »